**InSusAgri ERASMUS+**

**Δεύτερος κύκλος των Εκπαιδευτικών Σεμιναρίων**

Με επιτυχία ολοκληρώθηκε ο δεύτερος κύκλος των εκπαιδευτικών σεμιναρίων που διοργανώθηκαν από τον Κοινωνικό Συνεταιρισμό Τομέα Ψυχικής Υγείας Δωδεκανήσου (ΚΟΙΣΠΕ) 22-25 Φεβρουαρίου στο πλαίσιο της δράσης **InSusAgri του προγράμματος Erasmus+** και συμμετέχουν επίσης, το Ινστιτούτο Κτηνιατρικών Ερευνών του ΕΛΓΟ-ΔΗΜΗΤΡΑ και η Κτηνιατρική Σχολή του Πανεπιστημίου της Νάπολη, Ιταλίας.

Τα σεμινάρια είχαν ως γενικό θέμα **«Επιχειρηματικότητα προσανατολισμένη στον αγροτικό τομέα και στην πράσινη οικονομία. Δυνατότητες και προοπτικές στα νησιά του Νοτίου Αιγαίου»** και απευθυνόταν σε εργαζόμενους και εκπαιδευόμενους του ΚΟΙΣΠΕ, σε επαγγελματίες και εργαζόμενους στον πρωτογενή τομέα και σε μαθητές Λυκείου.

Την ευθύνη και τον συντονισμό της εκπαίδευσης είχε η Δρ Ειρήνη Θεοδωρακοπούλου**,** Επιστημονική συνεργάτης του ΕΛΓΟ ΔΗΜΗΤΡΑ και συμμετείχαν ο Μιχάλης Κοντραφούρης, κτηνίατρος και η Νεφέλη Κοντραφούρη, κτηνίατρος από το Κτηνιατρικό Κέντρο Λέρου.

Τα σεμινάρια πραγματοποιήθηκαν στις εγκαταστάσεις του Κοινωνικού Συνεταιρισμού στα Λέπιδα Λέρου, στο επισκέψιμο αγρόκτημα Caserma των βοτάνων και στο Γενικό Λύκειο Λέρου.

Ιδιαίτερα για την εκπαιδευτική δράση που διοργανώθηκε 22/2/24 στο Γενικό Λύκειο Λέρου, οι συντελεστές του προγράμματος **InSusAgri,** εκφράζουν θερμές ευχαριστίες για την υποστήριξη και την άψογη συνεργασία της διεύθυνσης και των εκπαιδευτικών του σχολείου που είχε ως αποτέλεσμα μια κατά γενική ομολογία ωφέλιμη δράση για τους μαθητές.

